《醉歌》
唐代·徐珩

得谁酿法乃尔佳，连引数杯极口夸。
须臾忘物亦忘我，是非荣口不可加。
儿童相随拍手笑，阿翁醉也扶归家。
平生故人赵半刺，遣骑折送园中花。
插花饮酒不待劝，夜如何其月欲斜。
倒著接{上四下离}自起舞，笛声趁拍鼓三挝。
陶陶兀兀意有得，小姬在傍双髻丫。
驱令磨墨具纸笔，满幅大草飞龙蛇。
妇云汝醉当止矣，明月酒醒不愧耶。

作者简介：高宗时人。生平无考。《全唐诗》存诗1首。